《九咏寄从兄湛之塞垣 其八 边柳》
明代·邝露

叹息阳关柳，青青能几时。春光不可度，绿鬓已成丝。

岁岁愁攀折，依依绾别离。故园有奇树，日夜忆连枝。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。